જે તે તાલુકા / જિલ્‍લા પંચાયતના મતદાર મંડળોની વસ્‍તી બને ત્‍યાં સુધી સરખી રહે તે ધ્‍યાને લેવામાં આવે છે. આ અંગે તાલુકા પંચાયતના મતદાર મંડળોમાં ૧૫ ટકા સુધી અને જિલ્‍લા મતદાર મંડળમાં ૨૦ ટકા સુધી વધ-ઘટ રાજ્ય ચૂંટણી પંચ, ગાંધીનગર રાખી શકશે. જે અંગે પંચના આદેશ તા. ૧૩-૧૦-૦૯ થી સૂચનાઓ બહાર પાડેલ છે. પંચને ખાતરી થાય કે, સમરૂપતા અથવા ભૌગોલિક નિકટતા જાળવવા ઉપરાંત નદીઓ, રેલ્‍વે લાઇન, માર્ગો જેવી હદોને શકય હોય તેટલી હદે વળગી રહેવા માટે ઉપરોકત મર્યાદામાં વ્‍યાજબી કારણો સાથે અંશતઃ બાંધછોડ કરી, મતદાર મંડળ રચવાનું જરૂરી છે અને પંચ તે પ્રમાણે કરે છે.